Ռոբեր Լեֆևր

**Ռոբեր Ժակ Ֆրանսուա Ֆաուստ Լեֆևր** (; ), ֆրանսիացի նկարիչ, դիմանկարիչ, պալատական նկարիչ։

## Կենսագրություն
Ռոբեր  Լեֆևրը ծնվել է մահուդագործի ընտանիքում։ Հավանաբար, աշխատել է Պիր դե Լեսելեյնի արվեստանոցում։ Կարիերան սկսել է որպես ինքնուս նկարիչ։ 1784 թվականին սկսել է  Ժան Բատիստ Ռենոյի Փարիզի արվեստանոցում։ Նրա արվեստի վրա մեծ ազդեցություն է ունեցել Ժակ Լուի Դավիդի աշխատանքը։

1791-1827 թվականներին եղել է Փարիզյան սալոնի անդամ։

Նապոլեոնի օրոք եղել է պալատական նկարիչ, նկարել է կայսրին, նրա ընտանիքի անդամներին, բարձրաստիճան անձանց և գեներալների դիմանկարները։

Բուրբոնների կարգերի վերահաստատումից հետո (1815) շտապել է վաստակել նոր կառավարության վստահությունը և պահպանել է պալատական նկարչի կարգավիճակը։ 1830 թվականի հուլիսյան հեղափոխության և Շառլ Բուրբոն թագավորի տապալումից հետո կորցրել է պաշտոնը։ 1830 թվականի հոկտեմբերին 75 տարեկանում ինքնասպան է եղել։

Թաղվել է Փարիզի Պեր Լաշեզ գերեզմանատանը։

## Ստեղծագործություն
250px|thumb|Նապոլեոնի դիմանկար, 1808|ձախից
Ռոբեր Լեֆևրը հեղինակել է պատմական, այլաբանական և առասպելական թեմաներով դիմանկարներ, կտավներ, որոնցում գովաբանել է անտիկ դարաշրջանի գեղեցկությունը

Ռոբեր Լեֆևրը1801 թվականին նկարել է գեներալ Բերտիեի դիմանկարը, 1804 թվականին՝ Նապոլեոնի դիմանկարը առաջին հյուպատոսի հանդերձանքով, 1805 թվականին՝ կայսրուհի Ժոզեֆին դը Բոհարնեի դիմանկարը։

Լուվրի թանգարանի հիմնադիր և տնօրեն Դոմինիկ Վիվան-Դենոնի հովանավորության շնորհիվ՝ Ռոբեր Լեֆևրը բազմաթիվ պատվերներ է Նապոլեոն կայսրից։ Նա եղել է կայսերական ընտանիքի և կայսրության բարձրաստիճան այրերի պաշտոնական դիմանկարիչը։ Հեղնակել է Նապոլեոն Բոնապարտի կայսրության նշանավոր դեմքերի դիմանկարների մի ամբողջ պատկերասրահ։

Նրա կարիերան շարունակվել է Լյուդովիկոս XVIII-ի օրոք՝ որպես պալատական նկարիչ։

Ռոբեր Լեֆևրը ստեղծել է նաև պատմական կտավներ՝ «Քրիստոսը խաչի վրա» (1827)։ Նրա վերջին աշխատանքը «Սուրբ Լուիի ապոթեոզը» կտավն է (Լա Ռոշելի տաճար)։

## Պատկերասրահ

Պատկեր:Elisabeth Stroganoff, comtesse Demidoff.jpg|Ստրոգանովա Ելիզավետա Պետրովնայի դիմանկար Սանկտ Պետերբուրգ, Էրմիտաժ
Պատկեր:Philippe Antoine d'Ornano (R. Lefevre).jpg|Դիվիզիոնի գեներալ Ֆիլիպ Անտուան Օռնանոյի դիմանկար 
Պատկեր:Robert Lefevre 15.jpg|Դիվիզիոնի գեներալ և ոստիկանության նախարար դուքս Անն Ժան Մարի Սավարիի դիմանկար Վերսալ
Պատկեր:Charles-François Lebrun, duc de Plaisance.png|Քաղաքագետ Շառլ Լեբրենի դիմանկար Կուտանս, Ֆրանսիա
Պատկեր:Robert Lefèvre - Jean-Baptiste-Claude Odiot (1822).jpg|Ոսկերիչ Ժան Բատիստ Կլոդ Օդիոյի դիմանկար, Դետրոյթի արվեստի ինստիտուտ, ԱՄՆ
Պատկեր:Pauline as Daphne Fleeing from Apollo.jpg|Պոլինան Դափնեի կերպարում
Պատկեր:Désirée Clary1807-Robert Lefèvre.jpg|Դեզիրե Կլարի դիմանկար, Դրոթթնինգհոլմ, Շվեդիա
Պատկեր:Vivant Denon.jpg|Լուվրի թանագարանի տնօրեն բարոն Դոմինիկ Վիվան Դենոնի դիմանկար, Վերսալ
Պատկեր:Letizia Bonaparte by Robert Lefèvre.jpg|Նապոլեոնի մոր՝ Լետիցիա Բոնապարտի դիմանկարՆապոլեոնի թանգարան, Հռոմ
Պատկեր:Charles-Victor Prévost d'Arlincourt - Robert Lefèvre.jpg|գրող Վիկտոր դ’Առլենկուրի դիմանկար, Լուվր
Պատկեր:Robert Lefevre 07.jpg|Գեներալ Շառլ Լաբեդուայերի դիմանկարը պատանեկության տարիքում
Պատկեր:Nicolas Charles Oudinot by Robert Lefèvre.jpg|Ֆրանսիացի մարշալ Նիկոլա Շառլ Ուդինոյի դիմանկար, Վերսալ
Պատկեր:Petr Alexandrovitch Tchicherin by Robert Lefèvre - Hermitage.jpg|Ռուս գեներալ Չիչերինի դիմանկար, Էրմիտաժ (Սանկտ Պետերբուրգ).


## Պարգևներ
* Պատվո լեգեոնի շքանշան

## Ծանոթագրություններ

## Գրականություն
*Gaston Lavalley. Le Peintre Robert Lefèvre, sa vie et son œuvre, Caen, L. Jouan, [s.d.], (1920, Ֆրանս)։

## Արտաքին հղումներ
* Картины Р. Лефевра

Կատեգորիա:19-րդ դարի ֆրանսիացի նկարիչներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիացի նկարիչներ